Grease (cinta)

Grease (títol orichinal en anglés, estrenada en Aragón con o suyo títol orichinal, en aragonés Brillantina) ye una cinta de l'anyo 1978 de cine estausunidense de comedia musical romantica dirichida por Randal Kleiser seguntes un guión adaptau por Bronte Woodard sobre un guión adaptau por Allan Carr basau en o musical Grease, de Jim Jacobs y Warren Casey. Producida por Robert Stigwood y Allan Carr ta las productoras Paramount Pictures, Allan Carr Productions, RSO Records y Polydor Records, l'autor d'a suya Banda Sonora Orichinal ye Michael Gibson y la dirección de fotografía ye obra de Bill Butler. Entre l'elenco d'a cinta, destacan en os suyos papels principals os actors John Travolta, Olivia Newton-John, Stockard Channing, Eve Arden, Frankie Avalon, Joan Blondell, Edd Byrnes, Sid Caesar, Alice Ghostley, Dody Goodman y lo grupo de baile Sha Na Na.

Se tracta d'una cinta con a-saber-lo d'exito, plegando a convertir-se en a cinta con un recaudo mas gran de todo l'anyo 1978, amás de recibir opinions muit favorables d'a critica especializada. Antiparte, lo disco Grease: The Original Soundtrack from the Motion Picture con a banda sonora d'a cinta estió lo segundo disco mas vendiu de l'anyo 1978 en Estaus Unius, curiosament dezaga de Saturday Night Fever, banda sonora d'a cinta Saturday Night Fever, una atra cinta musical de l'anyo 1977 que tamién heba protagonizau John Travolta, dirichiu por John Badham. Tanimientres, a cinta no aconseguió garra Oscar y nomás que en recibió una nominación y en os Premios Globos d'Oro no tenió so que cinco nominacions.

Grease tenió una continación con Grease 2 (1982, Patricia Birch), encara que no en conservaba los actors d'a primera cinta. Tamién ye previsto emitir en 2023 una serie de televisión, Grease: Rise of the Pink Ladies, que se tracta d'una precuela ambientada cuatro anyadas antes de Grease y que amostrará los inicios d'as Pink Ladies.

 Argumento 
En 1958, mientres as suyas vacacions de verano en a placha, lo choven Danny Zuko y una mesacha australiana, Sandy Olsson, qui tamién bi ye de vacanzas, s'enamoran en un amor de verano, que parixe que plega a lo final en rematar las vacanzas porque Sandy torna en Australia. Cuan Danny torna en o suyo instituto, l'instituto Rydell, torna a trobar-se con a suya colla d'amigos greasers, os T-Birds, ye decir, Doody, Sonny, Putzie y lo suyo millor amigo Kenickie. Tanimientres, os pais de Sandy en zagueras han decidiu remanir en Estaus Unius y casualment han inscribiu como alumna a su filla en o mesmo instituto Rydell, a on Sandy ha conoixiu a las Pink Ladies, una colla de greasers formada por as amigas Frenchy, Marty, Jan y la suya líder Rizzo.

Danny y Sandy contan a la suya colla respectiva la historia d'o suyo romance en a placha, pero las versions de cadagún d'els son una mica diferents: Sandy conta una experiencia muit romantica pero Danny explica una relación muito mas fisica. Cuan Sandy diz o nombre d'o suyo amor de verano, Danny Zuko, Rizzo decide preparar una trobada sorpresa entre els, con l'obchecto de mortificar a Danny porque sabe que debant d'os suyos amigos Danny tiendrá que amostrar indiferencia respecto de Sandy, y asinas s'escayece, efectivament. Sandy marcha escocida y Danny mira d'espique a Rizzo, qui sonríe.

Asinas, Sandy conoix a Tom, un atleta de l'instituto, chugador de fútbol americano y prencipia a quedar con él; d'atra man, Kenickie presenta a los suyos amigos un auto viello, en estau muit lamentable, que acaba de mercar, y toda la colla decide con entusiasmo aduyar-lo a fer-lo convertir-se en un auto de carreras de calidat. En una fiesta de pichamas organizada por as Pink Ladies se presentan por sorpresa os T-Birds con l'auto nuevo y Rizzo marcha con els, pero Kenickie los fa fuera a toz ta quedar-se solo con Rizzo, con qui finalment tien relacions sexuals encara que lo preservativo que heban de fer servir s'heba rompiu.

Simultaniament, Sandy y Danny se troban a faltar l'un a l'atro. Sandy para cuenta de que ye fundament enamorada d'él y Danny decide de cambiar, asinas que prencipia a practicar esporte, decantando-se finalment por l'atletismo. Bien luego Sandy se troba en o estadio veyendo chugar a Tom cuan Danny ye practicando atletismo y caye; cuan Sandy corre t'aduyar-lo rematan por marchar chuntos, deixando a Tom. Alavez Rizzo s'ha barallau con Kenickie en pensar ella que ye embarazada y no querer decir-le cosa.

L'instituto Rydell ha estau seleccionau ta celebrar-ie un concurso de baile y los T-Birds asistirán, mesmo que las Pink Ladies, pero Rizzo no asistirá y Kenickie se presenta con Cha-Cha, una antiga novia de Danny, y Sandy prencipia a tener celos d'ella. Mientres o concurso, Cha-Cha consigue fer fuera a Sandy y ganar o baile como parella de Danny, sin que Danny amuestre masiada resistencia a tot ixo. Dimpués Danny s'excusa pero cuan son en un autocine y Danny s'abalanza, Sandy fuye.

Kenickie s'ha chugau lo suyo auto en una cursa pero cuan ha de conducir tien un percance y no puet conducir l'auto y Danny opta por substituyir-lo, ganando la cursa. En veyer tot ixo, Sandy decide que ella ha de fer cambios si quiere tener l'amor de Danny. Con l'aduya de Frenchie, fa una transformación total d'o suyo aspecto fisico y de vestuario y asinas consigue recuperar a Danny. Finalment, todas as parellas se consolidan en a fiesta de final de curso.

 Elenco Grease en Internet Movie Database. 
 Actor  Papel  Notas  John Travolta  Danny Zucco   Olivia Newton-John Sandy Olsson   Stockard Channing Betty Alexander Rizzo   Jeff Conaway Kenickie Murdoch   Barry Pearl Doody   Michael Tucci Sonny LaTierri   Kelly Ward Putzie   Didi Conn Frenchie   Jamie Donnelly Jan   Dinah Manoff Marty Maraschino   Eve Arden Directora McGee   Frankie Avalon Ánchel d'a guarda   Joan Blondell Violett   Edd Byrnes Vince Fontaine   Sid Caesar Entranador Calhoun   Alice Ghostley Mrs. Murdock   Dody Goodman Blanche   Sha-Na-Na Johnny Casino & The Gamblers   Susan Buckner Patty Simcox   Lorenzo Lamas Tom Chisum   Fannie Flagg Enfermera Wilkins   Dick Patterson Mr. Rudy   Eddie Deezen  Eugene   Darrell Zwerling Mr. Lynch   Ellen Travolta Cambrera   Annette Charles Cha-Cha DiGregorio   Dennis Cleveland Stewart Leo Kapinski   Barbi Alison Bailarina  Helena Andreyko Bailarina  Jennifer Buchanan Bailarina  Carol Culver Bailarina  Cindy DeVore Bailarina  Deborah Fishman Bailarina  Antonia Franceschi Bailarina  Sandra Gray Bailarina  Mimi Lieber Bailarina  Judy Susman Bailarina  Dennis Daniels Bailarín  Larry Dusich Bailarín  John Robert Garrett Bailarín  Daniel Levins Bailarín  Sean Moran Bailarín  Greg Rosatti Bailarín  Andy Roth Bailarín  Lou Spadaccini Bailarín  Andy Tennant Bailarín  Richard Weisman Bailarín  Lennie Baker Miembro de "Johnny Casino & The Gamblers"  No acreditau Jon "Bowzer" Bauman Miembro de "Johnny Casino & The Gamblers"  No acreditau Brian Beltran Miembro d'a banda d'os Scorpions  No acreditau Paula Beyers Bailarina No acreditada Michael Biehn Mike, atleta d'a escuela  No acreditau Greg Bradford Bailarín No acreditau Tod Burton Chugador de basketbol  No acreditau Johnny Contardo Miembro de "Johnny Casino & The Gamblers"  No acreditau Jay Crimp Bailarín No acreditau Carole Demas Mesacha arreglando-se lo pelo en l'autocine No acreditada Dennis Falt Estudiant  No acreditau Donna Felix Bailarina No acreditau Barry Fisher Qui lanza la tarda  No acreditau Vinny Genna Bailarín No acreditau John Michael Graham Bailarín No acreditau Kristine Greco Bailarina No acreditada Frederick "Dennis" Greene Miembro de "Johnny Casino & The Gamblers"  No acreditau J. Andrew Kenny Andy, luitador  No acreditau Jocko Marcellino Miembro de "Johnny Casino & The Gamblers"  No acreditau John Mooney Camara  No acreditau Arlene Parness Bailarina No acreditada Bob Quinn Bailarín No acreditau Stan Rodarte Estudiant bailarín No acreditau Dave "Chico" Ryan Component de "Johnny Casino & The Gamblers"  No acreditau "Screamin" Scott Simon Component de "Johnny Casino & The Gamblers"  No acreditau Wendie Jo Sperber Bailarina No acreditada Lora Marie Taylor Mesacha en o primer día d'escuela  No acreditada Wendy Wessberg Mesacha sentada en o baile  No acreditada Donald "Donny" York Component de "Johnny Casino & The Gamblers"  No acreditau Jamie Zemarel Estudiant  No acreditau

 Banda Sonora Orichinal 

O disco con a Banda Sonora Orichinal de Grease remató l'anyo 1978 estando lo segundo disco mas vendiu de l'anyo en Estaus Unius, superau nomás que por un atro disco d'una atra banda sonora, Saturday Night Fever (banda sonora d'a cinta Saturday Night Fever, que tamién protagonizaba John Travolta). Una d'as cancions incluyidas en a banda sonora, Hopeless Devoted to You, interpretada por Olivia Newton-John y con letra y musica de John Farrar, estió nominada a l'Oscar a la Millor Canción Orichinal y a lo Globo d'Oro a la Millor Canción; y una atra canción, Grease, de Barry Gibb, interpretada por Frankie Valli, estió tamién nominada a lo Globo d'Oro a la Millor Canción. A canción You're the One That I Want s'estrenó como un disco single antes mesmo d'enguerar-se la cinta y se convertió a escape en un exito de vendas encara que la cinta no s'heba pas estrenau encara ni ista canción amaneixeba en a versión teatral anterior.

En o Reino Uniu, os dúos interpretaus por a parella Travolta/Newton-John, You're the One That I Want y Summer Nights fuoron numero 1 en vendas, y en 2018 encara se trobaban entre los 20 discos singles mas vendius de toz os tiempos, en as posicions 5 y 28, respectivament, y Grease, cantada por Frank Valli y que da lo suyo nombre a la cinta, tamién estió numero 1 en o Reino Uniu.

A canción Look at Me, I'm Sandra Dee, en a suya versión teatral orichinal, mencionaba a l'actor Sal Mineo, pero en haber estau asasinau a cultradas en 1976, s'optó por cambiar-lo enta Elvis Presley; curiosament, a escena a on se canta ista canción se filmó o 16 d'agosto de 1977, coincidindo exactament con a calendata d'a muerte d'Elvis. Sí que amanixen en a versión orichinal en os escenarios as referencias a Troy Donohue, Doris Day, Rock Hudson y Annette Funicello.

Belunas d'as cancions que amanixen en o disco no yeran presents en a cinta. As cancions que son en a cinta pero no en o disco d'a banda sonora son La Bamba, de Ritchie Valens, Whole Lotta Shakin' Goin' On, de Jerry Lee Lewis, Alma Mater, Alma Mater Parody y Rydell Fight Song. Antiparte, Alone at a Drive-in Movie (Instrumental), Mooning y Freddy My Love no se troban presents en la cinta, encara que las tres amanixen en los creditos finals amás d'estar en a banda sonora. De feuto, tanto Mooning como Rock'n'Roll Party Queen (ista zaguera finalment sí ye en a cinta, como musica ambiental) yeran escritas en o musical orichinal ta un personache, Roger, que fue eliminau en l'adaptación cinematografica d'o guión y a qui substituyoron por o nuevo personache de Putzie, que no canta garra canción en a cinta. En cheneral, todas as cancions d'o musical orichinal que no cantan os personaches de Danny, Rizzo, Sandy, Johnny Casino u l'Ánchel d'a guarda se suprimioron en a versión cinematografica u s'adaptoron ta que las cantasen otros personaches, como s'escaició con as cancions que en o teatro cantaban Marty Maraschino (canción Freddy My Love, suprimida), Kenickie (canción Greased Lightnin', interpretada por Danny Rizzo), Doody (canción Those Magic Changes, interpretada por Johnny Casino).

As cancions que se cantan en a cinta son, por orden d'aparición:
 Numero Títol Cantaire  1  Love Is a Many-Splendored Thing   2  Grease Frank Valli  3  Alma Mater   4  Summer Nights Danny, Sandy, as Pink Ladies y os T-Birds  5  Rydell Fight Song Rydell Marching Band  6  Look at Me, I'm Sandra Dee Rizzo y as Pink Ladies  7  Hopelessly Devoted to You Sandy  8  Greased Lightnin' Danny y os T-Birds  9  La Bamba Ritchie Valens  10  It's Raining on Prom Night   11  Whole Lotta Shakin' Goin' On   12  Beauty School Dropout Ánchel d'a guarda y ánchels femenins  13  Rock n' Roll Party Queen   14  Rock and Roll Is Here to Stay   15  Those Magic Changes Johnny Casino & The Gamblers  16  Tears on My Pillow" Johnny Casino & The Gamblers  17  Hound Dog Johnny Casino & The Gamblers  18  Born to Hand Jive Johnny Casino & The Gamblers  19  Blue Moon Johnny Casino & The Gamblers  20  Sandy Danny  21  There are Worse Things I Could Do Rizzo  22  Look at Me, I'm Sandra Dee (repetición) Sandy  23  Alma Mater Parody Instrumental  24  You're the One That I Want Danny, Sandy, as Pink Ladies y os T-Birds  25  We Go Together Todo l'elenco  26  Grease (repetición) 

 Producción 
O director d'a cinta, Randal Kleiser, fació fundos cambios respecto de l'obra orichinal, estando-ne lo principal o cambio d'o secenario a on se desembolica la historia: orichinalment se desembolicaba en os suburbios de Chicago, Molly Woulfe: "Grease" has deep, dark Chicago roots. en Illinois, pero Klaiser prefirió ambientar-la en un puesto menos urbano, coincidindo con a suya propia experiencia vital como adolescent en os suburbios de Philadelphia. Nick Vadala: "Grease's" Rydell High, inspired by Radnor High School, is getting an HBO Max series, en The Philadelphia Inquirer. Tanimientres, o director no teneba pas guaire control sobre los aspectos musicals d'a cinta dica lo punto que se descartó la selección musical que heba encargau a Charles Fox y Paul Williams ta substituyir-la a zaguera hora por una atra que encargoron Robert Stigwood y Allan Carr a Barry Gibb, cosa que molestó muito a Kleiser.

 Casting 
John Travolta ya heba treballau ta Stigwood en a cinta Saturday Night Fever y ya heba colocau a suya canción Let Her In entre las diez cancions mas vendidas, amás d'haber interpretau lo papel de Doody en una producción itinerant d'una adaptación teatral d'o musical. Noel Ceballos: Grease es una catedral del kitsch por la que seguimos perdidamente prendados, en GQ, 16 de marzo de 2021. Fació recomendacions de casting que en zagueras Stigwwod acceptó: la elección de Kleiser como director (Kleiser no ehba dirichiu mai una cinta, encara que si heba dirichiu a Travolta en o telefilm The Boy in the Plastic Bubble en 1976); y la elección d'Olivia Newton-John como parella d'o protagonista, Sandy. Olivia yera alavez una cantant de musica pop y musica country que ya heba ganau bels premios como cantant pero que dica l'inte no heba treballau so que en dos cintas, Funny Things Happen Down Under (un musical australo-neozelandés de 1965 dirichiu por Joe McCormick) y Toomorrow (un musical de ciencia-ficción britanico dirichiu por Val Guest en 1970). Antes d'acceptar o papel, Olivia solicitó fer una preba de pantalla ta evitar un atro fracaso en a suya carrera. Robert Windeler: Ohh Sandy!, en People, 31 de chulio de 1978. La preba se fació con a escena de l'autocine y Olivia, naixida d'Anglaterra y que heba viviu siempre en Australia, no estió capable de dar a lo suyo personache un accento estausunidense adecuau, asinas que se reescribió lo guión ta que lo suyo personache se convertise en australiano. Antes de decidir-se por Olivia Newton-John Stigwood heba pensau en atras actrices, como Carrie Fisher, Clarisse Loughrey: Carrie Fisher almost played Sandy in Grease, en The Independent, 28 de chinero de 2016. Ann-Margret, Deborah Raffin, Dana Rose Falcone: Grease: 10 things you didn't know about the 1978 hit film en Entertainment Weekly. Susan Dey y Marie Osmond; Marie Osmond cuasi acceptó lo papel pero renunció en parar cuenta d'a rebeldía final d'o personache de Sandy Lesley Messer: 7 "Grease" Facts You May Not Have Known. The John Travolta classic film could have been dramatically different en Abc News. y decidió millor protagonizar Goin' Coconuts (1978, Howard Morris). En rematar la cinta, Olivia fació una transformación similar a la d'o suyo personache en a cinta, en apareixer en o suyo siguient disco, Totally Hot, como muito mas sexual y orientau enta la musica pop, amanixendo en a portada d'o disco con o pelo revuelto y un vestiu de cuero alto u baixo similar a lo que fa servir en a escena final d'a cinta. Michael Erlewine: All Music Guide to Country: The Experts' Guide to the Best Recordings in Country Music ISBN 9780879304751.

Lucie Arnaz fació una audición ta lo papel de Rizzo, pero finalment esleyoron a Stockard Channing, de qui Carr yera representant, encara que ya feba belas anyadas d'o suyo zaguer papel important en o cine con o suyo debut en The Fortune (1975, Mike Nichols).Michael Callahan: How Grease Beat the Odds and Became the Biggest Movie Musical of the 20th Century, en Vanity Fair. Con 33 anyadas, yera lo miembro de l'elenco de mayor edat en interpretar a una estudiant de segundaria, y Kleiser fació que ella y los atros actors que interpretaban a estudiants fesen una "preba de patas de gallo" ta veyer si podeban pasar por mas chóvens en os primers planos. Se fació servir un enfoque mas suau en belluns d'os rostros d'os actors de mas edat.

Henry Winkler revutó lo papel de Danny Zuko en temer estar encasillau como un greaser dimpués de haber interpretau un papel similar de greaser malo, Arthur Fonzarelli, en a serie de televisión Happy Days dende 1974. Winkler posteriorment se repentió d'ixa decisión.

Ta lo papel de lÁnchel d'a guarda en primeras s'heba pensau en Elvis Presley, pero morió antes d'o rodache. Se pensó tamién en Donny Osmond, chirmán de Marie Osmond con qui formaba dúo, y tamién s'ufrió lo papel a Frankie Valli, a qui se li ufrió u bien estar l'ánchel u bien estar o cantant d'o tema, y esleyó d'estar o cantant, Wayne Robins: Frankie Valli Q&A: Looking Back at 50 Years of The Four Seasons, en Billboard. estando finalment Frankie Avalon qui interpretó a l'ánchel.

Jeff Conaway interpretaba a Kenickie Murdoch; mesmo que Travolta, heba actuau en a versión teatral de Grease y mesmo heba interpretau o papel de Danny Zucco mientres a presentación inicial en os teatros de Broadway. Teneba que interpretar a canción central d'o suyo personache, Greased Lightnin' pero finalment Travolta deseyeba estar él qui la cantase y la suya influencia yera muit superior a la de Conaway. Jamie Donnelly heba interpretau o personache de Jan en os teatros de Broadway y tornó a interpretar-la en a cinta, estando ella la sola miembro de l'elenco orichinal que repitió lo suyo papel en a cinta. Los suyos cabellos en ixas envuentas ya heben principiau a blanquiar y tenió que tenyir-los t'acomodar-se a lo suyo personache. Kelly Ward ya heba actuau con un personache segundario sarcastico con Travolta y Kleiser en The Boy in the Plastic Bubble y l'esleyoron ta fer o papel de Putzie.

Ta lo papel de Tom Chisum yera previsto que l'interpretase l'actor Steven Ford (fillo de Gerald Ford), pero tenió un ataque de miedo escenico y albandonó. Pensoron en o chugador de béisbol Mark Fidrych pero amanixioron problemas d'achenda con a suyas actividaz esportivas y finalment se decidiron en o zaguer minuto por Lorenzo Lamas, qui tenió que decolorar o suyo cabello ta que no se li confundise con un d'os T-Birds.

Ta lo papel d'o entrenador Calhoun se pensó en primeras en a estrela de cine pornografico Harry Reems pero los executivos d'a Paramount Pictures lo rebuyoron en considerar que la suya reputación d'estrela pornografica perchudicase la taquilla, mas que mas en o conservador sud d'Estaus Unius, Dave Itzkoff: The Afterlife of a Porn Star, en New York Magazine. y los productors esleyoron alavez a Sid Caesar. Caesar ye un d'os actors veterans procedents d'o mundo d'a televisión d'os anyos 1950 que amanixen en a cinta en papels segundarios, con Eve Arden, Frankie Avalon, Joan Blondell, Edd Byrnes, Alice Ghostley y Dody Goodman. Ta lo papel de director de l'instituto se pensó en Paul Lynde, pero finalment se decidioron por Eve Arden.

 Rodache 
A escena d'ubertura d'a cinta se rodó en a placha d'o Leo Carrillo State Park en Malibu (California), o mesmo puesto exactament a on s'heban filmau as escenas d'amor en a placha en From Here to Eternity (1953, Fred Zinnemann) entre Burt Lancaster y Deborah Kerr, en un claro homenache. As escenas exteriors de l'instituto Rydell se filmoron en a Venice High School d'o barrio de Venice, en Los Angeles, mientres o verano de 1977. As escenas interiors de Rydell estan rodadas en a Huntington Park High School, tamién en Los Angeles, y la fiesta de pichamas se filmó en una casa privada en o barrio d'East Hollywood. Bels numeros musicals están filmaus en os estudios d'a Paramount y las correspondients a l'autocine, en o Burbank Pickwick Drive-In, hue espaldau y substituyiu por un centro comercial. La carrera d'autos ye rodada en o río Los Angeles, un río iconico que amanixe en cuantas cintas. Ta la escena final d'a cinta, se rodó en a John Marshall High School y tamién bellas atras escenas en o Hazard Park, estando situaus toz ixos puestos en a ciudat de Los Angeles.

 Postproducción 
En as escenas en o Frosty Palace se veyen clarament cartels de Coca-Cola con un obvio desenfoque. Movies / Behind-the-scenes / Grease. Antes de l'estreno d'a cinta, lo productor Allan Carr heba sinyau un alcuerdo d'emplazamiento de producto con o principal competidor d'ixa companyía, Pepsi, y cuan Carr veyó ixa escena exichió a lo director Randal Kleiser que la tornase a grabar con productos de Pepsi u que borrase os logotipos de Coca-Cola. En considerar-se que costaba muito tiempo y diners tornar a rodar ixas escenas s'optó por o borrau, pero en una gran fresquera roya no n'estió posible por complexidaz tecnicas y iste se deixó. Seguntes Kleiser, "nomás tenebamos que asperar que Pepsi no se queixase. No lo facioron". "Grease" and the curse of product placement en Dvdtalk.com.

Por una error de producción, a escena final a on Danny Zucco y Sandy Olsson se besan fue eliminada d'a versión final d'a cinta y se perdió antes de l'estreno comercial. Nomás se conservaba que un metrache en blanco y negro y Kleiser prebó de coloriar y restaurar o metrache existent ta l'estreno, pero no estió posible y finalment s'eliminó d'a versión definitiva; Kleiser ha manifestau que deseya fer una nueva preba ta coloriar-lo ta adhibir-la a la edición especial d'o 50eno cabo d'anyo d'a cinta, que s'escayecerá en 2028. Bryan Alexander: Danny and Sandy finally get their movie-ending "Grease" kiss, 40 years after it was cut, en USA Today.

 Estreno 

Arredol d'o mundo la cinta se convertió en un fenomeno de masas y se convertió en lo musical con mas recaudo d'a historia con una taquilla total de 341 millons de dólars superando lo récord que teneba The Sound of Music dende l'anyo 1965, ye decir, 13 anyadas antes. En o Reino Uniu tenió un recaudo de 2,2 millons de dólars en os suyos primers 8 días d'exhibición y remató en batir o récord de recaudo d'o país, con un recaudo total de 14,7 millons de libras esterlinas.

En mayo de 1979 se tornó a exhibir en cines d'estreno en Estaus Unius y Canadá y tornó a batir récords, con un recaudo de 4,5 millons de dólars en o suyo primer cabo de semana. Mientres cuatro semanas se prochectó en solitario y dimpués se fació una sesión combinada con Saturday Night Fever dica finals de chunio. En ista segunda ronda superó a The Godfather como la cinta con mas recaudo de Paramount Pictures. En marzo de 1998 se tornó a fer una tercera ronda de procheccions por o suyo 20eno cabo d'anyo, con un recaudo de 28 millons de dólars en Estaus Unius y Canadá.

Dica 2012 Grease estió lo musical con mas recaudo d'o mundo, cuan lo superó Les Misérables (2012, Tom Hooper) y en Estaus Unius lo suyo récord no se superó dica 2017, cuan lo fació Beauty and the Beast (2017, Bill Condon). En descontando la inflación, Grease ye encara la setena cinta musical por a suya taquilla mundial.

En o suyo 40eno cab d'anyo se fació una reedición especial de cabo d'anyo con un recaudo d'1 millón de dólars. Dica hue, Grease ha racaudau cuasi 200 millons de dólars en Estaus Unius y una mica mas de 200 millons en o resto d'o mundo. En agosto de 2022, dimpués d'a muerte d'Olivia Newton-John, se fació una exhibición especial en a suya honor en bellos cines d'a cadena AMC Theatres en Estaus Unius, con un pre d'1 dólar, en destinando los beneficios a la investigación sobre lo cáncer de mama. Una acción similar se fació en o Reino Uniu en ixe mesmo mes d'agosto, con un pre d'1 libra esterlina, y los suyos beneficios se destinoron a la Macmillan Cancer Support.

 Criticas 
A critica cinematografica ye practicament unanime en considerar muit favorablement Grease, habendo muitos criticos que consideroron que se tracta a lo menos d'una d'as millors cintas de 1978.

Vincent Canby, d'o The New York Times, calificó la cinta como: Vincent Canby: Screen: A Slick Version of "Grease":Fantasy of the 50's en The New York Times, 16 de chunio de 1978.
{{Cita|...muit divertida (...) ...fantasía contemporania sobre un musical d'adolescents d'os anyos 1950, mas gran, divertiu, inchenioso y imachinativo que cualsiquier atra cinta de Hollywood (...) una mica como Close Encounters of the Third Kind, que remera las cintas de cine de ciencia-ficción d'os anyos 1950 d'una manera mas elegant que cualsiquier atro treballo anterior, Grease ye una evocación multimillonaria d'as cintas de serie B que produciba Sam Katzman en os anyos 1950 (Don't Knock the Rock, 1953) y que continó lAmerican International Pictures en os anyos 1960 (Beach Party, 1963)|Vincent Canby}}

Gene Siskel en o Chicago Tribune li daba a Grease tres estelas sobre cuatre: Gene Siskel: Travolta cuts through flaws in suburbanized "Grease", en o Chicago Tribune,  16 de chunio de 1978.

En Variety elochioron "la suya animada coreografía y la excelent musica nueva y esviellada" y consideroron que Travolta y Newton-John "encaixan prou bien entre els dos".

Tanimientres, Charles Champlin en Los Angeles Times fació una critica negativa: Charles Champlin: 50s as Seen Through "Grease", en Los Angeles Times, 16 de chunio de 1978.

Gary Arnold en The Washington Post tamién fació una critica negativa: Gary Arnold: "Grease": Grin and Grimace, en The Washington Post, 17 de chunio de 1978.

David Ansen escribió en Newsweek: David Ansen: Greasy Kid Stuf, en Newsweek, num.92, 12 de chunio de 1978.

Adrián Massanet, en Espinof, comenta que: "Grease", diverstidísima mala película, en Espinof, 30 de mayo de 2011.

 Premios 
{|class="wikitable" style="font-size: 90%;" 
|- 
! style="background:#ABD2D0;" | Premio 
! style="background:#ABD2D0;" | Calendata 
! style="background:#ABD2D0;" | Edición 
! style="background:#ABD2D0;" | Categoría 
! style="background:#ABD2D0;" | Premiau 
! style="background:#ABD2D0;" | Notas 
|- 
| rowspan=1|Premios Oscar<ref> Ganadors y nominaus d'os Premios Oscar 1979 en a pachina web de lAcademia d'as Artes y as Ciencias Cinematograficas de Hollywood.</ref>
| 1979 
| 51ena edición
| Nominada a l'Oscar a la Millor Canción Orichinal
| Hopelessly Devoted to YouLetra y musica: John Farrar
| 
|- 
| rowspan=5|Premios Globos d'Oro Grease en a pachina web d'os Premios Globos d'Oro.
| 1979 
| 36ena edición
| Nominada a lo Globo d'Oro a la Millor Cinta de Musical u Comedia
| Grease| 
|-  
| 1979 
| 36ena edición
| Nominada a lo Globo d'Oro a la Millor Actriz de Musical u Comedia
| Olivia Newton-John
| 
|-  
| 1979 
| 36ena edición
| Nominado a lo Globo d'Oro a lo Millor Actor de Musical u Comedia
| John Travolta
| 
|-  
| 1979 
| 36ena edición
| rowspan=2|Nominada a lo Globo d'Oro a la Millor Canción
| Grease, de Barry Gibb
| 
|-  
| 1979 
| 36ena edición
| You're the One That I Want, de John Farrar
| 
|- 
| rowspan=1|Premios Goldene Leinwand
| 1979 
| 
| Goldene Leinwand 
| Grease
| 
|- 
| rowspan=2|Premios Jupiter
| 1979 
| 1a edición
| Nominau a lo Jupiter a lo Millor Actor
| John Travolta
| 
|- 
| 1979 
| 1a edición
| Nominada a lo Jupiter a la Millor Actriz
| Olivia Newton-John
| 
|- 
| rowspan=5|Premios People's Choice
| 1979 
| 5ena edición
| People's Choice a la Millor Cinta
| Grease| 
|- 
| 1979 
| 5ena edición
| People's Choice a la Millor Cinta Musical| Grease| 
|- 
| 1979 
| 5ena edición
| Nominau a lo People's Choice a lo Millor Actor en Cinta Musical
| John Travolta
| 
|- 
| 1979 
| 5ena edición
| People's Choice a la Millor Actriz en Cinta Musical| Olivia Newton-John| 
|- 
| 1979 
| 5ena edición
| People's Choice a la Millor Actriz Segundaria| Stockard Channing| 
|}

Antiparte, lAmerican Film Institute ha incluyiu a Grease en tres d'as suyas listas:
 AFI's 100 Years...100 Passions, en a posición 97.
 AFI's 100 Years...100 Songs, en a posición 70, ta la canción Summer Nights.
 AFI's Greatest Movie Musicals, en a posición 20.

 Se veiga tamién 
 Cine en 1978.
 Cintas de 1978.

 Referencias 

 Vinclos externos 

  Grease en Internet Movie Database.
  Grease en TCM Movie Database.
  Grease en AllMovie.
  Grease en Box Office Mojo.
  Grease en Rotten Tomatoes.
  Grease en Metacritic.
  /  Grease en FilmAffinity.
  Grease en l'American Film Institute Catalog de l'American Film Institute.
  Grease en Allociné.

Categoría:Cintas ambientadas en Los Angeles
Categoría:Cintas ambientadas en 1958
Categoría:Cintas ambientadas en 1959
Categoría:Cintas con banda sonora orichinal de Michael Gibson
Categoría:Cintas con dirección de fotografía de Bill Butler
Categoría:Cintas con guión de Bronte Woodard
Categoría:Cintas con guión d'Allan Carr
Categoría:Cintas con montache de John F. Burnett
Categoría:Cintas con montache de Robert Pergament
Categoría:Cintas d'Estaus Unius
Categoría:Cintas de cine de comedia
Categoría:Cintas de cine de romance
Categoría:Cintas de cine musical
Categoría:Cintas dirichidas por Randal Kleiser
Categoría:Cintas en anglés
Categoría:Cintas interpretadas por Alice Ghostley
Categoría:Cintas interpretadas por Dody Goodman
Categoría:Cintas interpretadas por Edd Byrnes
Categoría:Cintas interpretadas por Eve Arden
Categoría:Cintas interpretadas por Frankie Avalon
Categoría:Cintas interpretadas por Joan Blondell
Categoría:Cintas interpretadas por John Travolta
Categoría:Cintas interpretadas por Olivia Newton-John
Categoría:Cintas interpretadas por Sid Caesar
Categoría:Cintas interpretadas por Stockard Channing
Categoría:Cintas producidas por Allan Carr
Categoría:Cintas producidas por Robert Stigwood
Categoría:Cintas rodadas en Los Angeles
Categoría:Cintas rodadas en Malibu